صابر دت

صابر دت (پیدائش: 1938ء - وفات: 2000ء ) بھارت سے تعلق رکھنے والے اردو زبان کے نامور شاعر اور ششماہی فن و شخصیت بمبئی کے مدیر تھے۔ صابر دت 1938ء کو ہریانہ، برطانوی ہندوستان میں پیدا ہوئے۔ انہوں نے شعری مجموعے  پل دو پل، شجر اکیلا ہے اور موجِ عارض شائع ہو چکے ہیں۔ انہوں نے فن و شخصیت کے نام سے بمبئی سے ایک ششماہی ادبی جریدہ بھی نکالا، جو سال میں دو بار ان فنکاروں اور شخصیتوں پر خاص نمبر بھی شائع کرتا تھا جنہوں نے ادب، فلم، سائنس، سیاست، مصوری یا زندگی کے کسی شعبے میں انسانیت کی فلاح و بہبود کے لیے کوئی کارنامہ سر انجام دیا ہو۔ فن و شخصیات کے خاص نمبروں میں فیض نمبر، غزل نمبر، آپ بیتی نمبر، قتیل شفائی نمبر، کشمیری لال ذاکر نمبر، کوائف نمبر، کیلشور نمبر، اندر کمار گجرال نمبر جاں نثار اختر نمبر، ساگر لدھیانوی نمبر، مقبول شعرا نمبرمہندر ناتھ یادگار نمبر کافی مقبول ہوئے۔ صابر دت کی وفات کے بعد صابر دت نمبر بھی نکالا گیا۔ صابر دت 2000ء کو بھارت میں وفات پا گئے۔

حوالہ جات 

1938ء کی پیدائشیں
2000ء کی وفیات
بھارتی اردو شعرا‏ 
بیسویں صدی کے بھارتی شعرا
بھارت کے اردو مصنفین
بیسویں صدی کے بھارتی مرد مصنفین
ہریانہ کی شخصیات
ہریانہ کے شعرا‏ 
بیسویں صدی کے بھارتی شعرا
بھارتی مرد شعرا
بھارتی جریدہ مدیران